Държавен вестник, бр. 49, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  49
7. имотът е придобит в срока на допусти-
мост на разходите.
(3) Разходите по ал. 1 и 2 са допустими при 
спазване на ограниченията по чл. 64, параграф 
1, буква „б“ от Регламент (ЕС) 2021/1060.
(4) В допълнение към изискванията по 
ал. 1 – 3 разходите на бенефициента, свързани 
с придобиването на незастроена земя и/или 
на застроен имот заедно с прилежащите към 
него сгради и/или на ограничени вещни права 
в полза на държавата и/или община, се считат 
за допустими, когато правата са придобити за 
извършване на строителни и монтажни работи 
за обект – публична държавна или общинска 
собственост, съгласно чл. 13 и 19 от Закона 
за водите по проект по приоритет 1 „Води“ 
на Програма „Околна среда“ 2021 – 2027 г.
Чл. 12. За допустим разход във връзка с 
придобиването на незастроена земя и/или 
на недвижим имот заедно с прилежащите 
към него сгради и/или на ограничени ве-
щни права се считат и таксите, съпътстващи 
придобиването, като нотариални такси и др., 
разходите за експертна оценка и юридическите 
консултации.
Чл. 13. Допустими за финансиране са 
разходите, свързани с правото на достъп до 
мястото на изпълнение на проекта, ако то 
представлява неразделна част от изпълнени-
ето на проекта.
Чл. 14. (1) Допустими за финансиране са 
разходи за покупка, изграждане, доставка и 
монтаж на машини, съоръжения, техника и 
оборудване, стопански инвентар и биологични 
видове, които са пряко свързани с изпълнени-
ето на дейностите по проекта, при условията, 
посочени в документите по чл. 26, ал. 1 от 
ЗУСЕФСУ.
(2) Разходи за наем на машини, съоръже-
ния, техника и оборудване, които трябва да се 
инсталират за постоянно ползване на мястото 
на изпълнение на проекта, не са допустими 
за финансиране.
(3) Извън случаите по ал. 2 допустими за 
финансиране са разходи за наем на машини, 
съоръжения, техника и оборудване до изтича-
нето на срока на договора или на заповедта 
за предоставяне на финансовата подкрепа, в 
случай че са пряко свързани с изпълнението 
на проекта.
Чл. 15. При изпълнение на проекти с ин-
вестиции в изграждане на техническа инфра-
структура и/или изпълнение на други обекти 
и строителни и монтажни работи по смисъла 
на Закона за устройство на територията (ЗУТ) 
в документите по чл. 26, ал. 1 от ЗУСЕФСУ 
се определят размери за определени катего-
рии разходи, които не могат да надвишават:
1. две на сто от строителната стойност на 
обекта – за проектиране и авторски надзор, 
съгласно чл. 162 от ЗУТ; строителна стойност 
на обекта е проектната стойност на обекта, 
определена по обобщена стойностна сметка 
към част сметна документация на инвестици-
онния проект съгласно Наредба № 4 от 2001 г. 
за обхвата и съдържанието на инвестиционните 
проекти (ДВ, бр. 51 от 2001 г.);
2. три на сто от строителната стойност на 
обекта – за консултантски услуги, съгласно 
чл. 166 от ЗУТ;
3. десет на сто от стойността на разходите 
за строителни и монтажни работи – за непред-
видени разходи за строителни и монтажни 
работи; непредвидени разходи за строителни 
и монтажни работи са разходите, свързани с 
увеличаване на заложени количества строи-
телни и монтажни работи и/или за добавяне 
на нови количества или видове строителни 
и монтажни работи, които към момента на 
разработване и одобряване на технически или 
работен инвестиционен проект обективно не 
са могли да бъдат предвидени, но при изпъл-
нение на дейностите са обективно необходими 
за реализиране на инвестиционния проект и 
за въвеждането му в експлоатация.
Чл. 16. (1) Когато изпълнението на проекта 
поражда непреки разходи, те са допустими за 
възстановяване единствено по реда на чл. 55, 
ал. 1, т. 4 от ЗУСЕФСУ и до размера, посочен 
в методология за определяне на размерите 
на единна ставка за финансиране на непреки 
разходи по проекти по Програма „Околна 
среда“ 2021 – 2027 г., която се утвърждава 
от ръководителя на Управляващия орган на 
програмата.
(2) Непреки разходи са разходите за органи-
зация и управление, за видимост, прозрачност 
и комуникация (информация и публичност) и 
за разработване на документации по Закона 
за обществените поръчки и по глава четвърта 
на ЗУСЕФСУ.
Чл. 17. Не са допустими за финансиране:
1. глоби, финансови санкции и разходи за 
разрешаване на правни спорове и съдебни дела 
чрез представителство от адвокат, адвокатско 
дружество или обединение на адвокати;
2. комисионите и загубите от курсови разли-
ки при обмяна на чужда валута с изключение 
на случаите на предоставянето на финансова 
подкрепа чрез финансови инструменти;
3. закупуване на дълготрайни материални 
активи – втора употреба;
4. разходите за гаранции, осигурени от 
банка или от друга финансова институция, 
с изключение на разходите по финансови 
инструменти.
Раздел ІV
Програма „Развитие на човешките ресурси“
Чл. 18. Не са допустими за финансиране:
1. разходи за консултантски услуги, свър-
зани с подготовката и/или попълването на 
документите за кандидатстване за финансова 
подкрепа, с изключение на случаите на ком-